tartuNLP/wikipedia-smugri-20251201 huggingface dataset:
Speed Racer (elokuva)

Speed Racer on vuonna 2008 ensi-iltansa saanut yhdysvaltalainen elokuva, joka perustuu japanilaiseen 1960-luvun samannimiseen animesarjaan. Elokuvan käsikirjoittivat ja ohjasivat Wachowskin sisarukset, jotka myös olivat elokuvan apulaistuottajia. Elokuva oli ollut suunnitteilla vuodesta 1992 alkaen ja kirjoittajia ja ohjaajia vaihdettiin, kunnes tuottaja Joel Silver ja Wachowskit päätyivät yhteistyössä aloittamaan "Speed Racerin" tuotannon perhe-elokuvana.
Näyttelijä Emile Hirsch valittiin "Speed Racerin" pääosaan Speediksi ja Christina Riccistä tuli hänen tyttöystävänsä, Trixie. Elokuva kuvattiin kesän ja marraskuun välissä Potsdamissa, Saksassa ylimalkaisella 120 miljoonan dollarin budjetilla. Maailmanensi-ilta järjestettiin 3. toukokuuta 2008 Tribecan elokuvajuhlilla. Suomessa "Speed Racer" sai ensi-iltansa 6. kesäkuuta 2008.
Oren Smadja

Shay-Oren Smadja (; s. 20. kesäkuuta 1970) on israelilainen judoka ja olympiamitalisti. Hän voitti pronssia Barcelonan olympialaisissa 1992 alle 71-kiloisten sarjassa. Smadja on voittanut yhden mitalin myös MM-kilpailuista. Hän voitti hopeaa Chibasta vuonna 1995; tällä kertaa alle 78-kiloisten sarjasta. Hän saavutti EM-pronssia alle 71 kg:n sarjassa 1992. Hän oli vuonna 1990 nuorten MM-kilpailuissa 71-kiloisissa toinen ja nuorten EM-kilpailuissa samassa painoluokassa kolmas. Hän sijoittui maailmancup-kilpailuissa kaksi kertaa toiseksi ja kerran kolmanneksi.
Tony Miles

Anthony John Miles (23. huhtikuuta 1955 – 12. marraskuuta 2001) oli brittiläinen shakin suurmestari.
Miles syntyi Edgbastonissa Birminghamissa ja oppi shakkipelin nuorella iällä. Vuonna 1968 hän voitti Ison-Britannian alle 14-vuotiaiden mestaruuden, ja vuonna 1973 hän voitti Teessidessa hopeamitalin nuorten maailmanmestaruuskilpailuissa, jotka olivat hänen ensimmäinen tärkeä kansainvälinen shakkikilpailunsa. Hän voitti nuorten maailmanmestaruuden seuraavana vuonna Manilassa.
Miles kirjautui Sheffieldin yliopistoon opiskelemaan matematiikkaa, mutta keskeytti opinnot keskittyäkseen shakkiin. Vuonna 1976 hänestä tuli kaksikymmentävuotiaana Ison-Britannian ensimmäinen suurmestari ja hän sai sijoittaja Jim Slaterin asettaman 5 000 punnan palkkion (sama mies oli merkittävässä asemassa myös Fischerin ja Spasskin vuoden 1972 ottelun onnistumisessa). 
IBM-turnauksen jaettu voitto Viktor Kortshnoin kanssa vuonna 1976 aloitti Milesin uran huippukauden. Hän voitti tuon ajan vahvimmat kilpailut, vuosien 1984 ja 1985 Interpolis-turnaukset, ja oli jonkin aikaa länsimaiden paras ja yksi koko maailman parhaista shakinpelaajista. Sitten koitti vuosi 1986 ja ottelu uutta maailmanmestaria Garri Kasparovia vastaan. Miles hävisi ottelun 5,5-0,5, eikä ollut sen jälkeen pelaajana entisensä.
1980- ja 1990-luvuilla Miles jatkoi ahkeraa turnauksissa pelaamista. Vaikka hän ei enää kyennyt aivan entisenlaisiin tuloksiin, hän pääsi vuosina 1987 ja 1990 alueidenvälisiin MM-karsintaturnauksiin ja koko 1990-luvun hänen tuloksensa olivat melko hyviä. Miles tuli tunnetuksi omaperäisestä huumorintajustaan, ehti olla kahdesti naimisissa ja kuoli joulukuussa 2001 diabeteksen aiheuttamaan sydänsairauteen.
Pelityyli ja terveys.
Miles oli erinomainen loppupelaaja, joka omasi hyvän tekniikan, eikä ollut erityisen kiinnostunut avausteoriasta. Yksi kuuluisimpia hänen pelejään on varmasti silloista maailmanmestaria Anatoli Karpovia vastaan mustilla voitettu peli. Skarassa 1980, joka alkoi 1.e4 a6!?. 
Vaikka Miles oli parhaimmillaan kovahermoinen kilpailija ja oman tiensä kulkija, 1980-luvun puolivälin tienoilla hän alkoi kärsiä mielenterveydellisistä ongelmista, jotka johtivat syyskuussa 1987 romahdukseen ja lyhyeen sairaalahoitoon. Osasyynä niihin lienevät olleet vaikeudet peliuralla, vaikea avioero toisesta vaimosta ja riidat shakkipromoottori, suurmestari Raymond Keenen ja Milesin pahimman englantilaisen kilpailijan Nigel Shortin kanssa. Englannista pois muuttanut Miles alkoi jälleen menestyä shakissa vuonna 1989. Loppuvuosinaan hän muutti takaisin synnyinmaahansa.
Kansallinen surupäivä (Yhdysvallat)

Kansallinen surupäivä () on Yhdysvalloissa vuosittainen vietetty protesti Kiitospäivälle, joka ajoittuu samoin sekin, marraskuun neljänteen torstaihin. 
Protestipäivän viettäjät kokoontuvat Kiitospäivänä klo 12 Massachusettsin osavaltiossa Plymouthin Coles-kukkulalla, jossa perinne alkoi vuonna 1970, kun Kiitospäiväjuhlan järjestäjät kieltäytyivät hyväksymästä puhujaksi kutsutun Wampanong-heimon edustajan, Frank Jamesin puheen sisältöä. Kukkulan lähellä sijaitsee Plymouthin kivi, joka liitetään kiinteästi Yhdysvaltain ensimmäisten valkoihoisten siirtolaisten historiaan. Kansallisen surupäivän tarkoitus on muistella Amerikan alkuperäisasukkaiden kohtaloa ja kiinnittää huomiota nykyisin elävien intiaanien olosuhteisiin.
Superhero Movie

Superhero Movie on vuonna 2008 ensi-iltansa saanut yhdysvaltalainen komediaelokuva, jossa parodioidaan erilaisia supersankareita "Scary Movie" -trilogian jalanjälkien mukaan. Elokuvan on käsikirjoittanut ja ohjannut Craig Mazin ja sen tuottivat David Zucker ja Robert K. Weiss. Elokuvan tuotanto alkoi syyskuussa 2007 New Yorkissa. 
Elokuvassa parodioidaan enimmäkseen "Spider-Man – hämähäkkimies" -elokuvaa, mutta siinä parodioidaan myös elokuvia "Batman Begins", "X-Men" ja "Fantastic Four". Elokuvan pääosissa ovat Drake Bell, Sara Paxton, Christopher McDonald, Pamela Anderson, Tracy Morgan, Regina Hall ja Leslie Nielsen.
Elokuvan ensi-ilta oli Yhdysvalloissa 28. maaliskuuta 2008, Suomessa 11. huhtikuuta 2008 ja Isossa-Britanniassa 6. kesäkuuta 2008. Elokuva julkaistiin Suomessa DVD:llä ja Blu-rayllä 20. elokuuta 2008.
Florencio Campomanes

Florencio Campomanes () oli filippiiniläinen Maailman shakkiliiton presidentti 1982–1995, politiikan tutkija ja shakinpelaaja. 
Campomanes syntyi Manilassa. Hän suoritti alemman korkeakoulututkintonsa Filippiinien yliopistossa 1948. Sen jälkeen hän opiskeli Brownin yliopistossa Providencessa Rhode Islandilla, jossa hän suoritti ylemmän korkeakoulututkintonsa vuonna 1951. Hän opiskeli myös tohtorin tutkintoa varten Georgetownin yliopistossa Washington DC:ssä 1949–1954.
Campomanes tunnettiin parhaiten Kansainvälisen shakkiliiton (FIDE) presidenttinä. Hänet valittiin tehtävään vuonna 1982, ja hän työskenteli liitossa vuoteen 1995. Hän osallistui useihin kiistoihin, kuten vuoden 1984 maailmanmestaruusottelun keskeyttämiseen ja siihen, että Garri Kasparov ja Nigel Short perustivat kilpailevan shakkiliittonsa, Ammattilaisten shakkijärjestö PCA:n.
Mazda 323 (BG)

Mazda 323 BG on Mazda 323:n neljännen sukupolven malli, jota valmistettiin vuosina 1989–1994. Se korvasi edeltäneen BF-mallin ja seuraaksi tuli Mazda 323 BH. Japanissa mallin nimenä oli Mazda Familia, ja Yhdysvalloissa sedania myytiin nimellä Mazda Protegé. Lisäksi muun muassa Australaasiassa myytiin 323-malliin perustuvaa Ford Laseria, jota myytiin Pohjois-Amerikassa Ford Escortina.
Korimalleina olivat kolmiovinen hatchback, neliovinen sedan sekä muusta mallistosta muotoilullaan erottuva viisiovinen fastback, jonka nimenä oli 323F, 323 Astina tai Familia Astina markkina-alueesta riippuen. Japanissa myytiin myös sen ylellisempää versiota nimellä Eunos 100. Edellisen sukupolven farmarimalli säilyi myynnissä uuden mallin rinnalla. 
Vuonna 1991 malli sai uudet puskurit sekä matalamman etusäleikön, johon tuli valmistajan logo aiemman Mazda-tekstin sijaan.
Österbottens Tidning

Österbottens Tidning (ÖT) on ruotsinkielisen Pohjanmaan pohjoisosissa ilmestyvä ruotsinkielinen sanomalehti.
Lehti perustettiin vuonna 2008, kun Pietarsaaressa ilmestynyt "Jakobstads Tidning" ja Kokkolassa ilmestynyt "Österbottningen" yhdistyivät. Ensimmäinen numero ilmestyi 23. toukokuuta 2008. "Österbottens Tidning" ilmestyy kuusi kertaa viikossa (ti–su). "Österbottens Tidningenin" levikkialue ulottuu Kokkolasta Uuteenkaarlepyyhyn ja levikki vuonna 2013 on noin 13 367.
"Österbottens Tidningiä" julkaistiin alun perin broadsheet-kokoisena, kun taas lehden edeltäjistä "Österbottningenia" julkaistiin tabloidina ja "Jakobstads Tidningiä" suurimpana mahdollisena sanomalehtikokona eli broadsheetinä. "Österbottens Tidning" siirtyi käyttämään tabloidi-kokoa 14. helmikuuta 2014.
Aktiivikaiutin

Aktiivikaiutin on sähköakustinen laite, joka muuttaa esivahvistimelta tai mikseriltä saapuvan linjatasoisen signaalin (0-1 V vaihtovirran) ilmanpaineen vaihteluiksi eli ääneksi.
Aktiivikaiutin sisältää samassa kotelossa yleensä kaiuttimen, aktiivisen teholähteen, jakosuotimen ja erilliset sisäänrakennetut päätevahvistimet jokaiselle kaiutinelementille erikseen. Taajuudet jaetaan vahvistimille aktiivisuotimilla ennen vahvistimia. 
Aktiivikaiuttimen etuina pidetään hyvää hyötysuhdetta, koska kukin vahvistin ja kaiutin on suunniteltu pariksi, kytkemisen helppoutta, sekä säädettävyyttä koska järjestelmä mahdollistaa jokaisen kaiuttimen erilliset säädöt. Myös linjatasoinen kaapelointi on etu: kaapelissa ei tarvitse kuljettaa suurta tehoa. Samoin jakosuodin voi olla pienikokoinen, koska suodattimen ei tarvitse käsitellä suuria virtoja. Toisaalta jokainen aktiivikaiutin tarvitsee erillisen sähkönsyötön.
Aktiivikaiuttimilla toteutetun äänentoiston hinta on yleensä erillisistä kaiuttimista ja vahvistimista koottua järjestelmää kalliimpi.
Aktiivikaiuttimet ovat yleisiä ammattikäytössä, esimerkiksi studioissa tarkkailukaiuttimina ja bändien omina siirrettävinä PA-kaiuttimina. Kotikäytössä aktiivitekniikkaa käytetään usein subwoofereissa, jolloin laitteiston muiden osien tehonkulutus ja paino saadaan pidetyksi kompaktina.
Pekka Nurmikallio

Pekka Nurmikallio (27. joulukuuta 1942 Helsinki – 9. tammikuuta 2008 Lahti) oli suomalainen musiikkiäänittäjä ja tuottaja. Äänittäjänä ja tuottajana hän toimi Microvox-studiossa Lahdessa vuosina 1968–1982. Nurmikallio äänitti muun muassa Teddy and the Tigersiä, Hurriganesia, Juice Leskistä, Kari Peitsamoa, Hassisen konetta, Sleepy Sleepersiä, Pelle Miljoonaa, Eppu Normaalia ja Kontraa. Äänittäjän uran jälkeen hän siirtyi televisio- ja videotuotantotöihin.
Vuosina 1959–1964 Nurmikalliolla oli tanssiorkesteri "Pekka Nurmikallion orkesteri", jossa soittivat muun muassa Kaarina Lepistö (laulu), Olli Kolu (tenorisaksofoni), Erkki Leivo (basso), Pekka Hartonen, Heikki Punkkinen (hanuri, trumpetti) ja Pekka Nurmikallio (rummut). Orkesteri hajosi vuonna 1968. Yhtye soitti muun muassa elokuvassa "Kuuma kissa", jossa yhtye esitti myös Nurmikallion sävellyksiä.
Nurmikallio on haudattu Levon hautausmaalle Lahteen.
Joulun tarina

Joulun tarina on suomalaislaulaja Kari Tapion joululauluja sisältävä albumi. Se julkaistiin 15. lokakuuta 2001. Kultalevy myönnettiin vuonna 2004. Albumia on myyty yhteensä yli 35 000 kappaletta.
Mazda 323 (BH)

Mazda 323 BH on Mazda 323:n viidennen sukupolven malli, jota valmistettiin vuosina 1994–1998. Se korvasi edeltäneen BG-mallin ja seuraajaksi tuli Mazda 323 BJ. Japanissa mallin nimenä oli Mazda Familia, ja Yhdysvalloissa sedania myytiin nimellä Mazda Protegé. Lisäksi muun muassa Australaasiassa myytiin 323-malliin perustuvaa Ford Laseria.
Korimalleina olivat kolmiovinen hatchback (323C, Suomessa Mazda Neo) ja neliovinen sedan (323S, Suomessa Mazda Familia), joiden muotoilu erosi toisistaan huomattavasti. Lisäksi mallistoon kuului myös urheilullisempi 323F (Suomessa Mazda Forte), joka perustui eri pohjalevylle kuin muut korimallit. Japanissa sitä myytiin nimellä Mazda Lantis. Farmarikorisella Familialla ei ollut mitään yhteistä muun malliston kanssa, vaan se oli uudelleennimetty Nissan AD. 
Vuonna 1996 malli sai muun muassa uuden etupuskurin. Huonosti kaupaksi käyvä 323C korvattiin perinteisemmin muotoillulla mallilla, joka sai nimen 323P (Suomessa Mazda Mio). Sen keulan ilme oli yhteneväinen sedanin kanssa.
Johan Lefrén

Johan Petter/Peh Lefrén (1784 Turku – 1862) oli suomalainen taidegraafikko ja piirtäjä. Hänen teoksiaan on esillä Ateneumin taidemuseossa. Hän muutti nuorena Ruotsiin, jossa hän toimi armeijan kenraalina. Hän toimi myös Karlbergin sotakoulun johtajana, sotilaspedagogina sekä harrasti suomen kielen tutkimusta ja oli Suomalaisen Kirjallisuuden Seuran jäsen 1834–1862.
Lefren oli aikansa merkittävä sotateoreetikko, ja hänen luentonsa julkaistiin kolmiosaisena teoksena, joka on käännetty myös saksaksi. Hänen jälkeenjäänyttä aineistoaan on tallentanut Ruotsissa Krigsarkivet ja Nordiska Museet.
Hän oli kykenemätön työskentelemään 1853 jälkeen sairauden vuoksi.
Yzma

Yzma (äännetään Isma) on elokuvassa Keisarin uudet kuviot esiintyvä fiktiivinen hahmo. Yzma on Keisari Kuzcon neuvonantaja ja kasvatti-äiti. Yzmalla on myös kiinnostusta alkemiaan ja hänellä on salainen laboratorio, jonne pääsee kääntämällä oikeanpuoleista kahvaa. Yzma on ilmeisesti hullu tiedenainen, vaikka hän itse pitää itseään velhottarena. Yzma on valmistanut laboratoriossaan useita juomia, jotka muuttavat juojansa joksikin eläimeksi. Yzmalla on apulaisenaan vähä-älyinen ja lihaksikas mies Kronk. Yzma on luonteeltaan julma, mutta hieman koominen. Yzma pitää itse itseään kauniina, vaikka Kuzcon mukaan Yzma muistuttaa ulkonäöltään petolinnun peräsintä ja on elävä todiste dinosaurusten olemassaolosta. Yzma inhoaa Kuzcoa ja haluaa syrjäyttää hänet vallasta.
Elokuvassa Kuzco erottaa Yzman tämän yritettyä tehdä Kuzcon työtä. Tästä suivaantuneena Yzma päättää hankkiutua eroon Kuzcosta ja yrittää myrkyttää hänet, mutta Kronk antoikin hänelle vahingossa juomaa, joka muutti Kuzcon laamaksi. Yzma käski Kronkia viemään Kuzcon pois, mikä jälkeen hän julisti itsensä hallitsijaksi. Myöhemmin Kuzcon palattua Yzma yritti estää häntä saamasta vasta-ainetta, joka muuttaisi Kuzcon takaisin ihmiseksi, mutta muuttuikin vahingossa itse kissaksi. Elokuvan jatko-osassa Yzma oli palannut takaisin ihmiseksi ja myi vanhuksille valejuomaa, jota väitti nuoruuseliksiiriksi. Kronkin paljastettua huijauksen ja vanhusten jahdatessa Yzmaa tämä muutti itsensä jänikseksi paetakseen, mutta kondori sieppasi Yzman pesäänsä, jossa ollet munat kuoriutuivat ja yrittivät hyökätä Yzman kimppuun.
Televisiosarjassa Keisarin uusi koulu Yzma oli naamioitunut Amzy-nimiseksi rehtoriksi Kuzco-opisto nimiseen kouluun. Sarjassa esitettiin myös Yzman äiti Azma ja veljenpojat Zim ja Zam. Sarjassa Yzma on kokeillut lukuisia keinoja vallan anastamiseksi, mutta yksikään niistä ei ole onnistunut. Yzma esiintyi myös Mikin klubi-sarjan jaksossa "Pluto vs. Figaro".
Descendants-romaanissa kerrotaan, että Yzma on karkotettu Isle of the Lostille ja hänellä on tytär Yzla ja poika Zevon, joka esiintyi animaatiosarjassa.
Ajeeb

Ajeeb oli shakkia pelaava näennäinen "automaatti". Sen loi Charles Hooper. Ajeeb esiteltiin ensi kertaa vuonna 1868. Hooper sanoi Ajeebin olevan edistynyttä teknologiaa, mutta todellisuudessa shakkia pelasi sen sisällä oleva taitava ihmispelaaja.
Ajeebin nukke näytti tummaihoiselta intialaiselta, jolla oli liikkuva pää ja oikea käsi. Nukke istui tyynyillä ison laatikon ääressä.
Hooper teki Ajeebin kanssa onnistuneen kiertueen Lontoossa, minkä jälkeen hän vei tämän Saksaan, Belgiaan, Ranskaan ja New Yorkiin. Tämäkin kiertue oli menestys. Ajeeb pelasi monia kuuluisia pelaajia vastaan. Näitä olivat muun muassa Charles Moehle, Albert Beauregard Hodges, Constant Ferdinand Burille ja Harry Nelson Pillsbury. Hooper lopetti Ajeebin kanssa esiintymisen vuonna 1895, mutta Ajeeb jatkoi muiden omistajien kanssa. Ajeeb katosi lopullisesti toisen maailmansodan aikana.
Turkkilainen toimi innoituksena Ajeebille.
Helliconian kevät

Helliconian kevät on Brian Aldissin tieteisromaani vuodelta 1982. Teos on ensimmäinen osa Helliconia-trilogiasta. 
Teos on saanut British Science Fiction Awardin ja John W. Campbell Memorial Awardin.
El Ajedrecista

El Ajedrecista () oli automaatti, jonka Leonardo Torres y Quevedo rakensi vuonna 1914 Pariisin maailmannäyttelyä varten. Kone käytti pelaamiseen sähkömagneetteja, mikä oli vallankumouksellista siihen aikaan. Kone osasi pelata kolmen nappulan loppupelejä sekä huomasi, jos vastustaja teki laittoman siirron.
Kone ei pelannut täydellisesti, mutta voitti kuitenkin kaikki torni + kuningas vastaan kuningas -loppupelit. 
El Ajedrecista oli, toisin kuin esimerkiksi Turkkilainen ja Ajeeb, aito shakkikone. Se pelasi ilman ihmisten apua.
Kathleen Kennedy

Kathleen Kennedy (s. 5. kesäkuuta 1953 Berkeley) on yhdysvaltalainen elokuvatuottaja. Hän on ollut viidesti ehdolla Oscar-palkinnon saajaksi.
Kennedy toimi ensimmäistä kertaa elokuvatuottajana vuonna 1982 "E.T."-elokuvassa. Samalla alkoi myös hänen edelleen jatkuva yhteistyönsä Steven Spielbergin kanssa. Kennedy perusti vuonna 1982 yhdessä Spielbergin ja aviopuolisonsa, tuottaja ja ohjaaja Frank Marshallin, kanssa tuotantoyritys Amblin Entertainmentin.
Kennedy tuotti vuonna 2015 ensi-iltansa saaneen elokuvan ' yhdessä J. J. Abramsin ja Bryan Burkin kanssa. Hän tuotti myös vuonna 2016 ensi-iltansa saaneen "Tähtien sota" -universumiin sijoittuvan elokuvan '.
Kennedyllä on aviomiehensä kanssa kaksi lasta.
Deutsche Physikalische Gesellschaft

Deutsche Physikalische Gesellshcaft (DPG, ) on saksalainen, maailman suurin ja vanhin fyysikkojen järjestö. Vuoden 2014 tammikuussa sen jäsenmäärä oli 63 012. Seura perustettiin nimellä "Physikalische Gesellschaft zu Berlin" vuonna 1845 Berliinissä fyysikko Heinrich Gustav Magnusin kotona, missä hän myös opetti fysiikkaa oppilailleen. Seura nimettiin uudelleen nykyiselle nimelleen 1899, mutta toisen maailmansodan jälkeen tapahtuneen Saksan jakamisen yhteydessä seurakin jakautui kahtia läntiseen Saksan liittotasavallan järjestöön "Verband Deutscher Physikalischer Gesellschaften" ja itäiseen Saksan demokraattisen tasavallan järjestöön "Physikalische Gesellschaft der DDR". Vuonna 1963 läntinen seura otti kuitenkin takaisin nimen Deutsche Physikalische Gesellschaft. Seurat yhdistettiin uudelleen samalle nimelle Saksan jälleenyhdistyttyä 1990.
DPG myöntää vuosittain Max Planck -mitalin ansioituneelle fyysikolle teoreettisen fysiikan alalla ja Stern–Gerlach -mitalin kokeellisen fysiikan alalla. Se myös järjestää useita fyysikoiden kokoontumisia, muun muassa vuosittain yhden suurimmista fyysikkoseurojen tapaamisista "Jahrestagung der DPG".
Oiran

Oiran (花魁) oli japanilainen korkean luokan kurtisaani. Sana oiran koostuu kahdesta kanjista: 花 merkitsee kukkaa ja 魁 "muiden edellä". Oiran-traditio jatkuu osin nykypäivään saakka, sillä Kiotossa elää vielä naisia, jotka pitävät perinnettä yllä, tosin ilman seksuaalista osaa työnkuvasta.
Oiran-kulttuuri alkoi Edo-kaudella (1600–1868). Tuolloin laadittiin lakeja, jotka eristivät bordellit erillisille alueilleen pois kaupunkien keskustoista. Suurimmissa kaupungeissa nämä alueet olivat Kioton Shimabara, Osakan Shimmachi ja Edon (nykyisin Tokio) Yoshiwara. Kurtisaanien kesken syntyperällä ei ollut väliä: hierarkia perustui täysin yksilöiden taitoihin, ulkonäköön ja saavutuksiin. Tayūt (太夫 tai 大夫, tayū, "suuri aviomies") olivat oiraneista korkea-arvoisimpia ja heidän katsottiin olevan sopivia jopa daimyōiden viihdyttäjiksi.
Oiran viihdytti asiakkaitaan tanssin, musiikin, runouden, kalligrafian ja älykkään keskustelun keinoin samaan tapaan kuin geisha, mutta oiran saattoi myös kutsua geishan viihdyttämään itseään ja vieraitaan.
Kamuro.
Yoshiwarassa eli myös kamuroita, jotka olivat oiraneiden apulaistyttöinä työskenteleviä lapsia. Heidät myivät bordelliin 5–9 vuoden iässä joko köyhät tai tyttärelleen muuten oiranin uraa toivovat vanhemmat, ja he aloittivat kamuron työn tavallisesti määräaikaisella työsopimuksella. Noin 12–17-vuotiaina he saattoivat ryhtyä itse oiraneiksi, jos heidät palkannut bordelli oli yhä halukas jatkamaan työsuhdetta. Kamuron tehtäviin kuului oman oiraninsa eli isonsiskonsa avustaminen, asioilla juokseminen ja ainakin tietyssä määrin asiakkaiden kanssa kommunikointi. He oppivat askareidensa yhteydessä sosiaalista vuorovaikutusta ja oiranin työstä. Lisäksi he saivat opetusta kalligrafiassa ja musiikissa. Heidän ylläpitonsa maksoi heidän oiraninsa.
Kamurot olivat oiraneille erityisiä statussymboleita. 1700-luvulla tehdyn lakimuutoksen jälkeen korkea-arvoisimmilla kurtisaaneilla saattoi olla kaksikin kamuroa, kun taas matala-arvoisemmilla kurtisaaneilla vain yksi. Kamuropari nimettiin ja vaatetettiin tavallisesti samannäköisesti tai -tyylisesti.
Angelique Seriese

 
Angelique Elisabeth Seriese (s. 12. heinäkuuta 1968 Zevenbergen, Noord-Brabant) on hollantilainen judoka.
Seriese on voittanut MM-kilpailuissa yhden mitalin jokaista väriä. Hän saavutti yli 72 kilon sarjassa kultaa 1995 ja pronssia 1987 sekä avoimessa luokassa hopeaa 1993. Hän voitti sarjansa Soulin olympialaisissa 1988, jossa naisten judo oli näytöslajina. Euroopan-mestaruuden hän voitti yhteensä kahdeksan kertaa, neljästi sekä yli 72-kiloisissa että avoimessa luokassa.
Mia Rosing

Mia Rosing (s. 19. joulukuuta 1983) on tanskalainen malli. Hänet tunnetaan muiden muassa Miss Sixtyn ja Escadan mainoksista. Hän on myös esiintynyt useiden lehtien, kuten "Ellen" kansissa.
Rosing voitti Eliten kilpailun vuonna 1998.
Shaun Marsh

Shaun Edward Marsh (s. 9. heinäkuuta 1983) on australialainen kriketinpelaaja (lyöjä). Hänen ammattilaisseuroinaan ovat olleet Western Warriors Australiassa ja Kings XI Punjab Intiassa.
Narroginissa, Länsi-Australiassa syntynyt Marsh on entisen kriketinpelaaja Geoff Marshin poika.
Luettelo Hérault’n kunnista

Tämä on luettelo Hérault’n departementin kunnista Ranskassa. Departementissa on 342 kuntaa.
Saali

Saali (rinnakkaismuoto šaali, , sanskritin sanasta साडी, "śāṭī" ) on vaatekappale, jota pidetään löysästi olkapäiden ja ylävartalon sekä joskus pään päällä. Se on yleensä neliön tai nelikulmion muotoinen liina, joka taitetaan kolmioksi. Saali muistuttaa käyttötarkoitukseltaan keeppiä ja boleroa, jotka tosin toimivat saalia yleisemmin juhla-asusteina.
Pontevedra CF

Pontevedra Club de Fútbol on jalkapalloseura Pontevedran kaupungista Espanjasta. Seura on perustettu vuonna 1941, ja sen edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Joukkueen kotistadionina toimii 7 500-paikkainen Estadio Municipal de Pasarón.
Historia.
Joukkue on perustettu 16. lokakuuta 1941 ja sen ensimmäinen puheenjohtaja oli Fernando Ponte Conde. 1960-luku oli Pontevedran parasta aikaa, jolloin se pelasi yhteensä 6 kautta Espanjan korkeimmalla sarjatasolla Primera Divisiónissa. Ensimmäisen kauden se pelasi siellä kaudella 1963–1964, jonka jälkeen putosi Segunda Divisióniin. Joukkue nousi jälleen Primera Divisióniin kaudeksi 1965–1966 ja pelasi siellä 5 peräkkäistä kautta 1965–1970.
Historiansa aikana Pontevedra CF on pelannut kaikkiaan 6 kautta Primera Divisiónissa, 9 kautta Segunda Divisiónissa, 27 kautta Segunda División B:ssä ja 22 kautta Tercera Divisiónissa.
Vain hetkeä mä sulta pyydän

Vain hetkeä mä sulta pyydän on suomalaisen laulajan Ragni Malmsténin vuonna 1975 julkaistu albumi. Levyn tunnetuin kappale lienee Malmsténin itsensä säveltämä ja Juha Vainion sanoittama ”Mä laihdutan”.
Kappaleet.
Kaikki kappaleet sovittanut Teuvo Suojärvi.
Ventastega curonica

Ventastega curonica on myöhäiseltä devonikaudelta, 365 miljoonan vuoden takaa peräisin oleva kalasammakkofossiili, joka löydettiin Pavārin alueelta Latviasta ja kuvattiin tieteelle vuonna 2008. Se on eräs välimuoto kalojen ja ensimmäisten maalla eläneiden sammakkoeläinten välillä.
Lajin kuvaaminen.
Laji kuvattiin fossiilista, johon kuuluu kallo, osia hartiaseudusta sekä (luokituksen kannalta mielenkiintoisin) osa lantiota. Kallo on hyvin säilynyt ja erityisesti aivokopan rakenteet erottuvat hyvin. Anatomialtaan "Ventastega" sopii morfologiseen aukkoon, joka vallitsi aikaisemmin löydettyjen enemmän kalamaisten "Panderichthys"- ja "Tiktaalik"-fossiilien sekä enemmän sammakkoeläinmäisten "Acanthostega"- ja "Ichthyostega"-fossiilien välissä.
Kallon rakenteiden perusteella "Ventastega" muistuttaa aikaisemmin löydettyä "Acanthostegaa", joskin silmänympärysrakenteet ovat poikkeavia. Eläimen alaleuka on tetrapodeille tyypillinen, mutta hampaat muistuttavat enemmän kalojen hampaita. Sillä on ollut alkeelliset raajat, joissa lienee ollut 7–9 varvasta. Ulkoisesti luultavimmin pientä alligaattoria muistuttaneen "Ventastegan" arvellaan eläneen enimmäkseen matalissa vesistöissä
Fergus Gwynplaine MacIntyre

Fergus tai Feargus Gwynplaine MacIntyre (1948 – 25. kesäkuuta 2010 Brooklyn) oli skotlantilaissyntyinen journalisti, kirjailija ja runoilija.
__notoc__
Grönlannin lippu

Grönlannin lippu (, ’lippumme’) otettiin käyttöön Grönlannin kansallispäivänä 21. kesäkuuta 1985. Lipun suunnitteli grönlantilainen Thue Christiansen. Siinä on kaksi vaakasuoraa ja yhtä paksua palkkia, valkoinen ja punainen, jotka kuvaavat jäätiköitä ja valtamerta. Keskikohdasta tankoon päin on suuri ympyrä, jonka punainen osa kuvaa vuonoja ja valkea osa jäävuoria ja ahtojäätä. Lipun on myös tulkittu kuvaavan nousevaa tai laskevaa aurinkoa.
PNAS

Proceedings of the National Academy of Sciences of the United States of America, lyhyemmin PNAS, on eräs maailman arvovaltaisimmista tieteellisistä julkaisusarjoista. Yhdysvaltain kansallisen tiedeakatemian kustantama julkaisu ilmestyy viikoittain tiistaisin, joskin verkkoversiona julkaistava "PNAS Early Edition" päivittyy päivittäin. Lehti on perustettu vuonna 1914 ja monet suuret kansainväliset uutistoimistot uutisoivat säännöllisesti PNAS:ssa julkaistuja tutkimustuloksia. PNAS on maailman toiseksi eniten viitattu tieteellinen julkaisusarja heti Journal of Biological Chemistryn jälkeen.
Nykyisin valtaosa PNAS:n artikkeleista käsittelee biolääketiedettä, mutta mukana on myös fysikaalisiin tieteisiin, matematiikkaan ja yhteiskuntatieteisiin liittyvää tutkimusta. PNAS hyväksyy julkaistavaksi pääsääntöisesti vain poikkeuksellisen merkittäviä tuloksia, minkä vuoksi sen julkaisukynnys kuuluu kaikkien tieteellisten julkaisusarjojen korkeimpiin. Lehdessä on varsinaisten tieteellisten artikkelien lisäksi tilaa muun muassa kirja-arvosteluille, henkilökuville ja mielipidekirjoituksille. Artikkelit luokissa "Featured articles", "Commentaries" sekä "Perspectives" on kirjoitettu toimituksen pyynnöstä ja niiden tarkoitus on analysoida kyseisessä lehdessä julkaistuja tuloksia tai esittää laajempaa näkökulmaa tiedepolitiikkaan. Muiden huipputiedelehtien tapaan PNAS ei hyväksy julkaistavaksi tuloksia, jotka on jo aikaisemmin julkaistu jossain muodossa muualla ja kullakin viikolla ilmestyvän lehden artikkeleihin perustuvat tiedotteet saa julkaista medioissa aikaisintaan maanantaina klo 17 Yhdysvaltain itärannikon aikaa.
PNAS on vapaasti luettavissa 140 alikehittyneen maan alueella. Kehittyneissä maissa tuoreiden artikkelien lukeminen edellyttää, että verkkopalvelun tarjoaja (käytännössä yliopisto) tilaa lehteä, mutta kaikki artikkelit tulevat vapaasti saataville kuuden kuukauden kuluttua niiden alkuperäisestä julkaisusta.
PNAS:n vaikuttavuuskerroin on 9,674 ja sen verkkoversion sivuilla käydään noin 11,6 miljoonaa kertaa kuukaudessa.
Uinu lapsein

Uinu lapsein (MLLP-2001 / MLMC-2001) on suomalaisen laulajan Ragni Malmsténin studioalbumi, joka ilmestyi LP-levynä ja C-kasettina Musiikki-Laihon julkaisemana vuonna 1983. Albumi sisältää Malmsténin tulkintoja perinteisistä kehtolauluista. Sovittajana levyllä toimi Kari Hillo. Albumilla on mukana myös uusintalevytys laulusta ”Aa, aa Allin lasta”, jonka Malmstén lauloi levylle alun perin jo vuonna 1954.
Vuonna 2002 VL-Musiikki julkaisi levystä CD-muotoisen uusintapainoksen, joka ilmestyi nimellä ”Kauneimmat kehtolaulut” (MLCD-2001). Tätä ennen levystä ei ollut saatavilla CD-painosta, vaikkakin muutamia sen kappaleita julkaistiin CD-muodossa erinäisillä Musiikki-Laihon julkaisemilla kokoelmalevyillä, kuten ”30 kaikkien aikojen lastenlaulua” (MLCD-1003, 1988) ja ”Lasten suosikit” (MLCD-1702, 1989).
Albumi jäi Ragni Malmsténin ainoaksi yhteistyöksi Musiikki-Laihon kanssa.
Kappaleet.
A-puoli
B-puoli
Natriumboorihydridi

Natriumboorihydridi, myös natriumborohydridi tai natriumtetrahydroboraatti , (NaBH4) on ioniyhdiste, jolla on tärkeä tehtävä useissa orgaanisen synteesin reaktioissa, erityisesti hapetus-pelkistysreaktioissa . Lisäksi aineen käyttämistä polttokennoissa tutkitaan. Natriumboorihydridi liukenee veteen, mutta hajoaa, mikäli liuos ei ole riittävän emäksinen . Aineen itsesyttymislämpötila on noin 225 °C.
Valmistus.
Natriumboorihydridiä valmistetaan natriumhydridin ja trimetyyliboraatin reaktiolla 250–270 °C lämpötilassa.
B(OCH3)3 + 4 NaH → NaBH4 + 3 NaOCH3
Lisäksi ainetta voidaan valmistaa antamalla natriumhydridin reagoida borosilikaattilasin kanssa.
Käyttö orgaanisessa synteesissä.
Natriumboorihydridiä käytetään yleisesti muun muassa aldehydien ja ketonien pelkistämiseen. Aine ei yksin pysty pelkistämään estereitä, karboksyylihappoja eikä amiineja. Estereiden pelkistämiseen käytetään yleensä BH3-THF -kompleksia, jota syntyy natriumboorihydridin, jodin ja tetrahydrofuraanin reagoidessa . Kuvassa feksofenadiinin valmistusreaktio natriumboorihydridin avulla.
Turvallisuus.
Natriumboorihydridi on palavaa, eikä sen sammuttamiseen saa käyttää vettä, jonka kanssa se reagoi. Ihmiselle aine on haitallista imeytyessään ihon läpi tai joutuessaan silmiin tai nieltynä. Ympäristölle aine on suhteellisen haitatonta.
Maalikamera

Maalikamera on kapealla sektorilla kuvaava suurinopeuksinen kamera, jota käytetään urheilussa maaliintulojärjestyksen ja -ajan selvittämiseen. Laite kuvaa maaliviivan kohtaa ja liittää kellonajan kuvaan eli on siis kellon ja kameran yhdistelmä. Maalikameran "kuvaruutu" on hyvin pitkä, elokuvamainen otos kapean pystyjuovan läpi kuvattuna. Filmin siirtonopeus tai digitaalikamerassa pikseleiden tallennusväli säädetään urheilulajin vaatiman tarkkuuden mukaan. Kamera sijoitetaan yläviistoon maaliviivan kohdalle, jotta kilpailijat eivät peitä toisiaan.
__notoc__
Filmikamera.
Kameran valoa läpi päästävä aukko on pystysuora juova, kuten verhosulkimella varustetussa kamerassa. Verhosulkimesta poiketen, aukko pysyy paikallaan ja filmi liikkuu pysähtymättä eteenpäin. Kamerassa oleva kello valottaa kuvan alareunaan aika-mitta-akselin. Kaikki kuvassa oleva tieto on tapahtumaa maaliviivan kohdalla, hitaasti maaliviivan yli tullut esine on pidempi kuin nopealla vauhdilla tullut.
Digitaalikamera.
Kameran kenno on pikselin levyinen ja kamera tallentaa kapean pystykuvan ja aikakoodin 2 000–10 000 kertaa sekunnissa laitteen muistiin ja siirretään lähiverkkoa pitkin tuomariston katsottavaksi. Digitaalitekniikan avulla voidaan tallettaa vain ne juovat aikakoodeineen, joissa kuvassa tapahtuu liikettä.
Riku Heini

Riku Heini (s. 9. joulukuuta 1990 Lahti) on suomalainen jalkapalloilija, joka edustaa Kakkosessa pelaavaa FC Lahti Akatemiaa. Hän on pelipaikaltaan keskikenttäpelaaja.
Heini aloitti jalkapallouransa jo 6-vuotiaana, kun hän liittyi FC Kuusysiin. Sen jälkeen hän siirtyi 14-vuotiaana Lahden Reippaaseen. Heini on edustanut Veikkausliigassa FC Lahtea ja Vaasan Palloseuraa.
Heini pelasi kuusi nuorten ja 18 poikien maaottelua vuosina 2006–2011.
Empire (lehti)

Empire on kuukausittain ilmestyvä brittiläinen ja australialainen elokuva-alan aikakauslehti, jota on julkaissut Bauer Consumer Media vuodesta 1989. "Empire" on Ison-Britannian myydyin elokuva-aikakauslehti. Lehden päätoimittaja on tällä hetkellä Mark Dinning.
Katso myös Empire-palkinto.
Kuuloharha

Kuuloharha on kuuloaistiin liittyvä aistiharha, jossa kuulija joko havaitsee ärsykkeitä, joita ei oikeasti ole olemassa tai tulkitsee niitä epätäydellisesti. Niiden tutkiminen on osa psykoakustiikkaa.
Kuuloharhailmiöitä käytetään hyväksi esimerkiksi häviöllisessä äänenpakkauksessa, jossa digitaalinen äänidata pyritään tiettyä algoritmia käyttäen pakkaamaan pieneen tilaan siten, että se kuulostaa mahdollisimman tarkasti alkuperäiseltä äänitteeltä. Tämä tapahtuu poistamalla ne osat äänestä, joita ihmisen kuulon on vaikea havaita. Näitä ovat esimerkiksi hyvin korkeat taajuudet ja voimakkaampien osuuksien alle peittyvät äänet.
Tällaisten säännönmukaisten harhojen lisäksi kuuloharhoina voidaan pitää myös erilaisia hallusinaatioita.
Kuuloharhoja.
Kuuloharhoja ovat esimerkiksi:
Mike Reiss

Mike Reiss (s. 15. syyskuuta 1959 Bristol, Connecticut) on yhdysvaltalainen käsikirjoittaja, joka on tullut tunnetuksi työstään "Simpsonien" parissa. Hän oli Al Jeanin kanssa sarjan vastaava tuottaja eli "showrunner" 3.–4. tuotantokaudella vuosina 1991–1993. Jean ja Reiss myös käsikirjoittivat yhdessä useita "Simpsonien" jaksoja. He loivat yhdessä animaatiosarjan "The Critic", mutta palasivat molemmat "Simpsonien" pariin. Reiss on ollut sarjassa myöhemmin tuottajana ja hän oli yksi "The Simpsons Movie" -elokuvan käsikirjoittajista.
Reiss on luonut myös animaation nimeltä "Queer Duck", joka kertoo homoseksuaalisesta ankasta.
Kathryn Hulme

 
Kathryn Cavalry Hulme (6. tammikuuta 1900 – 25. elokuuta 1981) oli yhdysvaltalainen journalisti ja kirjailija.
Elämä.
San Franciscossa syntynyt Hulme opiskeli Kalifornian yliopistossa Berkeleyssä ja muutti vuonna 1922 New Yorkiin, jossa hän opiskeli journalismia ja toimi muun muassa freelancer-toimittajana. 1930-luvulla hän matkusteli Euroopassa ja vuonna 1932 hän tapasi Pariisissa armenialais-kreikkalaisen mystikon G. I. Gurdjieffin ensimmäisen kerran. Hulme toivoi pääsevänsä Gurdjieffin henkilökohtaiseksi oppilaaksi, mutta vasta neljän vuoden jälkeen hänen ponnistelunsa palkittiin. Vuonna 1967 julkaistu kirja "The Undiscovered Country: A Spiritual Adventure" on Hulmen omaelämäkerrallinen teos, joka kertoo hänen kokemuksistaan Gurdjieffin muodostaman erityisen ”Köysi”-naisryhmän jäsenenä. Ryhmän jäsenet olivat kaikki perheettömiä, kirjallisesti suuntautuneita, sofistikoituneita avantgardisteja. Ryhmään kuuluivat muun muassa kustannustoimittaja Margaret Anderson, toimittaja Solita Solano ja ranskalainen sopraano, kirjailija Georgette Leblanc.
Toisen maailmansodan jälkeen Hulme työskenteli vuosina 1945–1947 kansainvälisen UNRRA-avustusjärjestön ("United Nations Relief and Rehabilitation Administration" / YK:n avustus- ja jälleenrakennuselin) leirin johtajana Wildfleckenissä, Saksassa. Hulme tapasi Wildfleckenissä belgialaisen entisen luostarisisaren nimeltä Marie-Louise Habets, josta tuli hänen elinikäinen kumppaninsa ja joka oli hänen pääteoksensa "Nunnan tarinan" innoittaja. Wildfleckenin ajan kokemuksistaan Hulme kirjoitti kirjan "The Wild Place".
Suuri yleisö muistaa Kathryn Hulmen ehkä parhaiten hänen romaanistaan "Nunnan tarina" (), joka lienee kuuluisimpia nunnista kertovia romaaneja. Vuonna 1959 romaanista tehtiin Fred Zinnemannin ohjaamana samanniminen Hollywood-elokuvaversio. Elokuvan päärooleja esittivät Audrey Hepburn ja Peter Finch; Hulme sekä hänen elämänkumppaninsa olivat mukana elokuvanteossa teknisinä asiantuntijoina. Romaani pohjautuu Hulmen elämänkumppanin Habetsin kokemuksiin sairaanhoitotyötä harjoittaneessa sisarkunnassa, ja tätä ”perustuu tositapahtumiin” -iskulausetta on käytetty hyödyksi teoksen markkinoinnissa. Hulmen romaanissa biografisuus on muun muassa päähenkilön uudelleen nimeämisen kautta niin häivytettyä, että se on täysin mahdollista lukea myös fiktiivisenä tekstinä ilman kysymystä historiallisesta autenttisuudesta. Habets ja Hulme tutustuivat Audrey Hepburniin tämän valmistellessa rooliaan. Elokuvan ja sen pohjana olevan kirjan taustoja sekä Hulmen, Hubartin ja Hepburnin keskinäisiä suhteita on käsitelty radio-ohjelmassa "The Belgian Nurse", joka esitettiin ensi kertaa BBC:n Radio Four -kanavalla 13. tammikuuta 2007.
Vuodesta 1960 lähtien Hulme asui Kauain saarella Havaijilla elämänkumppaninsa Habetsin kanssa. Hulmen aikeena oli kirjoittaa Havaiji-taustainen romaani. Viimeisinä elinvuosina hänen terveydentilansa kuitenkin heikentyi ja tämä aie jäi toteutumatta.
Kathryn Hulme meni naimisiin Leonard D. Geldert’n kanssa New Yorkissa 25. elokuuta 1925. Pariskunta erosi vuonna 1928 lapsettomana. Hulme kuoli Lihuen kaupungissa Kauailla 25. elokuuta 1981.
Protetiikka

Protetiikka on hammaslääketieteen erikoisala. Erikoistumiseen vaaditaan hammaslääketieteen lisensiaatin (HLL) tutkinto, oikeus harjoittaa hammaslääkärin ammattia laillistettuna ammattihenkilönä ja kahden vuoden kliininen työkokemus. Protetiikassa reikiintynyt hammas korjataan yleensä metallisella tai keraamisella täytteellä riippuen hiotun hampaan muodosta. Protetiikka käsittää irtoproteesit, pysyvää (sementoitua) protetiikkaa sekä erilaisia implantti-kiinnikkeisiä proteettisia ratkaisuja kuten keinojuurin tuettuja siltoja tai yksittäisiä keinojuuren varaan rakennettuja hammaskruunuja. Protetiikan erikoishammaslääkäri (proteetikko) toimii usein yhteistyössä hammasteknikkojen kanssa.
Adobe InDesign

Adobe InDesign on Adobe Systemsin kehittämä julkaisuohjelma. Monien muiden Adoben sovellusten tavoin InDesign on saatavilla macOS:lle ja Windowsille. Ohjelman ensisijainen kilpailija on QuarkXPress. InDesignin käyttäjiä ovat ennen kaikkea sanoma- ja aikakauslehtien sekä esitteiden ja julisteiden tekijät. Valmiit julkaisut voidaan tallentaa mm. PDF-muodossa.
Historia.
InDesignin edeltäjä on Adobe PageMaker, jonka Adobe hankki ostamalla Aldusin vuonna 1994. Vuoteen 1998 mennessä kilpailija QuarkXPress oli noussut selkeään markkinajohtajan asemaan ja lähes kaikki ammattikäyttäjät olivat siirtyneet pois PageMakerilta. Seuraavana vuonna Adobe laski InDesign 1.0:n markkinoille. Kolmannen version (Adobe CS) myötä se saavutti suuremman levinneisyyden osana Creative Suite -kokonaisuutta, johon kuuluvat InDesignin lisäksi Photoshop, Illustrator ja Acrobat.
Abdissa Assefa

Abdissa "Mamba" Assefa (s. 1973 Wollega, Etiopia) on suomalainen, etiopialaissyntyinen lyömäsoittaja ja rumpali. Hän on yksi kysytyimmistä lyömäsoittajista suomalaisen kevyen musiikin alalla.
Opiskeluaika.
Assefan vanhemmat tulivat Suomeen vuonna 1975 opiskelemaan Helsingin yliopistoon. Assefa kiinnostui musiikista ala-asteikäisenä. Hän aloitti rumpujen soiton 11-vuotiaana käyden aluksi yksityistunneilla, ja ensimmäisen rumpusettinsä hän sai vuotta myöhemmin. 15-vuotiaana hän aloitti neljän vuoden opinnot Oulunkylän Pop &amp; Jazz Konservatoriossa opettajinaan muun muassa Upi Sorvali ja Miri Miettinen. Valmistuttuaan musiikkiopistosta Assefa matkusti Gambiaan, missä hän innostui etnisestä musiikista, djembe-rummusta ja polyrytmiikasta. Palattuaan Suomeen hän alkoi ottaa yksityistunteja gambialaiselta lyömäsoittaja Daniel Ifidionilta.
Yhtyeet ja projektit.
1990-luvun alusta lähtien Assefa on soittanut lyömäsoittimia ja rumpuja useiden eri musiikkityylejä edustavien suomalaisartistien yhtyeissä ja levyillä. Ensimmäisiä tunnettuja artisteja, joiden yhtyeissä Assefa soitti, olivat Mikko Kuustonen ja Sami Saari. Ensimmäinen jazzkokoonpano Assefalle oli Rinneradio 1990-luvun loppupuolella, ja hän soitti myös Wimme Saaren vuonna 2000 julkaistulla Cugu-albumilla. Vuodesta 1998 hän on soittanut Nuspirit Helsingissä, ja yhtyeen ympärille syntyneen muusikkoyhteisön jäsenten yhtyeissä, kuten The Five Corners Quintetin albumilla sekä Teppo Mäkysen Teddy Rok Seven -yhtyeen albumilla ja keikkakokoonpanossa. Vuonna 2002 Assefa soitti Kimmo Pohjosen "Kalmukkisinfoniassa" yhdessä Tapiola Sinfoniettan ja lyömäsoittaja Samuli Kosmisen kanssa. Hän soitti ajoittain myös Pohjosen ja Kosmisen Kluster-yhtyeessä. 2000-luvulla Assefa on soittanut lisäksi muun muassa Sami Pitkämön orkesterissa, Tuomo Prättälän keikoilla sekä laulaja Eivør Pálsdóttirin rumpalina. 2019 Assefa hyppäsi GG Caravanin riveihin. 
Muita suomalaisia jazz- ja rytmimuusikkoja, joiden albumeilla Assefa on soittanut, ovat muun muassa Pentti Lahti, Eero Koivistoinen, Johanna Iivanainen, Quintessence, MP4 ja Joonatan Rautio. Hän on ollut Fat Beat Sound Systemin jäsen 1990-luvun puolivälistä lähtien ja kuulunut Giant Robot -yhtyeeseen vuodesta 2001. Muita musiikkityylejä edustavista suomalaisartisteista Assefa on soittanut muun muassa Hanoi Rocksin, The 69 Eyesin, Pepe Deluxén, The Rasmuksen, Tuomari Nurmion ja Bomfunk MC’s -yhtyeen levyillä tai keikkakokoonpanoissa. Lisäksi hän on esiintynyt muun muassa Ricky Martinin, brasilialaisen Azymuthin ja brittiläisen Brand New Heaviesin keikoilla Helsingissä, ja soittanut rumpuja norjalaisen laulaja Annien yhtyeessä huhtikuusta 2005.
Vuonna 1998 Assefa oli mukana edustamassa Suomea Eurovision laulukilpailuissa Edea-yhtyeessä. Hän on säveltänyt ja soittanut useissa eri tanssi-, teatteri-, elokuva- ja TV-tuotannoissa.
Adobe Illustrator

Adobe Illustrator on Adobe Systemsin kehittämä vektorigrafiikkaan perustava piirto-ohjelma. Monien muiden Adoben sovellusten tavoin Illustrator on saatavilla macOS:lle ja Windowsille. Ohjelman ensisijainen kilpailija on CorelDRAW. Illustratoria voidaan pitää Photoshopin sisarohjelmana. Photoshop on ensisijaisesti digitaalisten valokuvien muokkausohjelma, kun taas Illustratoria on perinteisesti käytetty esimerkiksi julisteiden, kirjan kansien, logojen ja esitteiden suunnitteluun ja toteutukseen. Nykyään Illustratorilla voidaan myös tehdä grafiikkaa esimerkiksi flash-ohjelmiin, mobiililaitteille, nettisivuille sekä elokuvien jälkituotantoon (postproduction).
Historia.
Adobe Illustrator kehitettiin Apple Macintoshille vuonna 1986. Vuoden 1989 alussa ilmestynyt Illustrator 2.0 tehtiin Microsoft Windowsille, mutta se ei saavuttanut menestystä. Seuraava Windows-versio oli Illustrator 4.0. Näitä kahta Windows-versiota ei tehty Macintoshille.
Pikakirjoittaja (hyönteinen)

Pikakirjoittaja ("Ips sexdentatus") on männyissä elävä kaarnakuoriainen.
Koko ja ulkonäkö.
Pikakirjoittaja on 6–8 mm pitkä, väriltään tummanruskea. Sen peitinsiipien takaosassa on peräkuoppa, jonka reunoilla on kuusi hammasparia.
Levinneisyys.
Lajia esiintyy Aasiassa ja Euroopassa. Suomessa lajia esiintyy maan pohjoisosissa, Oulun eteläpuolella se on harvinainen.
Lisääntyminen.
Koiras kaivaa puuhun sisäänmenoaukon ja siitoskammion. Se parittelee tavallisesti 2–4 naaraan kanssa. Naaraat kaivavat 20–50 cm pitkiä ja 4–5 mm leveitä käytäviä,joiden reunoille ne laskevat munansa. Munista kuoriutuvat toukat kovertavat kukin oman käytävänsä, jonka päähän ne koteloituvat.
Haitat.
Lajista aiheutuu jonkin verran haittaa metsätaloudelle. Kasvavalle metsälle pikakirjoittajasta aiheutuu harvoin vahinkoa, mutta kaadetussa puutavarassa se saa aikaan sinistymistä tuomalla puuhun mukanaan sinistäjäsientä.
Turun Veneveistämö

Turun Veneveistämö – Åbo Båtvarf oli Turussa Ruissalon saaressa vuosina 1889–1954 toiminut veneveistämö, jossa valmistettiin yli 5 800 puu- ja teräsalusta. Suuri osa veneistä meni vientiin. 
Paikalla toimii nykyisin Ruissalon telakka.
Historia.
Insinööri Alexander Crichton perusti 1889 veistämöyhtiön, joka toimi Ruissalon Hevoskarin niemessä 2,7 hehtaarin alueella. Veistämön perustamisen tarkoituksena oli siirtää huviveneiden ja pienalusten tuotanto pois William Crichton &amp; Co:n telakalta. Vuonna 1892 veistämön osti varakonsuli G.A. Lindblom, jolloin siitä alettiin käyttää nimeä "Åbo Båtvarf". Se oli pitkään Pohjoismaiden suurin veneveistämö. Veistämö toimitti veneitä aina Yhdysvaltoja ja Etelä-Amerikkaa myöten. Veistämö valmisti Keisarilliselle Venäjän laivastolle miinanraivaajia ja torpedoveneitä ja myöhemmin aluksia Suomen merivartiostolle. Alkuaikoina veistämö oli tunnettu huviveneiden toimittaja Venäjän varakkaalle yläluokalle.
Veistämön toiminnalla on ollut huomattava merkitys Suomen huvi- ja kilpaveneilyn kehitykselle. Edelleen veistämön veneet ovat tunnettuja ja arvostettuja kansainvälisessä klassista veneitä harrastavissa purjehtija- ja moottorivenepiireissä.
Veneitä.
Turun Veneveistämöllä rakennettiin muun muassa
M/S Vikingland

M/S "Vikingland" () oli OSM Sea Partner Ab:n omistama ro-ro-rahtialus. Alus oli rakennettu vuonna 1979 Mitsui Engineering &amp; Shipbuilding Co. Ltd:n telakalla Japanissa. "Vikingland" oli rekisteröity Ruotsin lipun alle ja sen kotisatama oli Göteborg. Alusta on käytetty Britannian puolustusministeriön sotatarvikekuljetuksissa.
Alus vietiin romutettavaksi Alangiin, Intiaan helmikuussa 2012.
"Vikinglandin" sisaraluksia ovat "Hellenic Master", "Hellenic Sailor", "Tyrusland", "Vegaland" ja "Thebeland".
Käyttöhistoria.
Alus laskettiin vesille 6. heinäkuuta 1979. Lokakuussa se luovutettiin Broströms Rederi Ab:n omistukseen, joka rekisteröi sen Ruotsin lipun alle nimellä "Vikingland". Kotisatamaksi tuli Göteborg. 1. kesäkuuta 1984 alus siirtyi Rederi Ab Transoceanin omistukseen. Heinäkuussa 1986 alus rekisteröitiin Medro Ab:n omistukseen. Maaliskuussa 1991 Svenska Orient Linien osti "Vikinglandin". 28. tammikuuta 1993 laiva siirtyi Rederi Ab Trans-Rexin omistukseen. 9. toukokuuta 1993 gotlantilainen Rederi Ab Gotland osti aluksen. Jälleen huhtikuussa 1994 alus siirtyi Svenska Orient Linienin omistukseen. Heinäkuussa 1996 "Vikingland" meni Lisnave-nimiselle telakalle Portugalin Setubaliin, jossa alusta pidennettiin alkuperäisestä 165 metristä 190 metriin. Syyskuussa pidennys valmistui ja alus lähti telakalta.
Lokakuussa 2000 "Vikingland" siirtyi Vikingland Ltd:n (OSM Sea Partner Ab) omistukseen ja Yhdistyneen kuningaskunnan lipun alle. Kotisatamaksi tuli maan pääkaupunki Lontoo. Lokakuusta 2002 heinäkuuhun 2003 alus oli aikarahdattuna Britannian puolustusministeriölle. Tuona aikana alus kuljetti sotatarvikkeita Lähi-itään. Muut ruotsalaisomisteiset ro-ro-alukset sotatarvikekuljetuksissa olivat "Tor Anglia" (DFDS/Tor Line), "Stena Shipper" (Stena RoRo), "Gute" (Rederi AB Gotland), "Anna Oden", "Britta Oden" ja "Eva Oden" (B&amp;N). 18. heinäkuuta 2005 alus rekisteröitiin OSM Sea Partner Ab:n omistukseen ja Ruotsin lipun alle.
Sunnuntaina 12. huhtikuuta 2009 "Vikinglandin" ollessa Kotkan Hietasen satamassa syttyi noin kello 13.45 aluksen keittiössä rasvapalo. Noin kymmenen pelastuslaitoksen yksikköä hälytettiin paikalle. Palokunta sai tulipalon nopeasti sammutettua eikä henkilövahinkoja päässyt syntymään, sen sijaan keittiö kärsi vahinkoja. Myös muihin osiin laivaa pääsi savua.
Alus myytiin intialaiselle romuttajalle tammikuussa 2012, ja se saapui romutettavaksi Alangiin 19. helmikuuta 2012.
Jonas Brothersin diskografia

Tämä on yhdysvaltaisyhtye Jonas Brothersin diskografia.
Lista Jonas Brothersin lauluista.
(*) Laulu Nicholas Jonasin solooalbumilta
Eumolpos

Eumolpos (, ) oli kreikkalaisessa mytologiassa alun perin Traakian kuningas, Poseidonin ja Khionen poika, josta tuli Eleusiissa yksi Eleusiin mysteereiden perustajista.
Nuoruus.
Khionen tultua raskaaksi Poseidonille hän kätki raskautensa isältään Boreaalta ja synnytti lapsen, Eumolpoksen, salassa. Isäänsä peläten Khione heitti poikansa mereen, josta Poseidon hänet pelasti ja vei Etiopiaan tyttärelleen Benthesikymelle kasvatettavaksi. Vartuttuaan Eumolpos nai Etiopian kuninkaan tyttären. Yritettyään raiskata vaimonsa sisaren hän joutui karkotetuksi, jolloin hän palasi poikansa Ismaroksen kanssa synnyinmaahansa Traakiaan.
Traakian kuninkuus.
Ismaros nai Traakian kuninkaan Tegyrioksen tyttären. Sen jälkeen Eumolpos alkoi suunnitella Tegyrioksen syrjäyttämistä, mutta hankkeen paljastuttua molemmat päätyivät paetessaan Eleusiihin. Ismaroksen kuoltua Eumolpos pääsi palaamaan Traakiaan sopimaan riitansa ja seuraamaan Tegyriosta kuninkaana.
Eleusialaisten sota.
Kun Ateenan ja Eleusiin välille puhkesi sota, Eumolpos tarjosi apuaan Eleusiille. Sodan aikana Erekhtheus surmasi Eumolpoksen pojan Ismaroksen ja myöhemmin Eumolpoksen itsensä. Toisen version mukaan Erekhtheus ja Eumolpoksen poika Ismaros kaatuivat, jolloin Eumolpos solmi ateenalaisten kanssa sopimuksen, jolla Eleusis alistui muuten Ateenan vallan alle, mutta Eleusiin mysteereiden suhteen he olivat riippumattomia. Eumolpos ja Keleoksen tyttäret Diogeneia, Pammerope ja Saisara johtivat kaupungissa Demeterin palvontaa. Niin Eleusiin mysteereiden luonti on luettu hänen ansiokseen, ja myös ensimmäiset siihen liittyvät kirjoitukset on laitettu hänen nimiinsä.
Pappisvirka.
Demeterin pappina Eumolposta seurasi Keryks, joka oli joko Eumolpoksen nuorin poika tai Aglauroksen poika. Eumolpoksen jälkeläiset eumolpidit ja Keryksin jälkeläiset keryksit saivat perintöoikeuden Eleusiin hierofantin asemaan.
Muita kertomuksia.
Aleksandrialaisten runoilijoiden mukaan Eumolpos toimi myös Herakleen opettajana musiikissa ja mysteereihin perehdyttämisessä. Herakles oli kiinnostunut mysteereistä voidakseen mennä Haadeeseen ja tuoda sieltä Kerberoksen mukanaan urotyönään. Hyginus puolestaan kertoo Eumolpoksen voittaneen Peliaan hautajaiskisoissa Olympoksen huilun soiton.
Namyangin työläisten alue

Namyangin työläisten alue (, hanja 南陽勞動者區) on Korean demokraattisen kansantasavallan Pohjois-Hamgyeongin maakuntaan kuuluvan Onseongin piirikunnan osa-alue. Se sijaitsee piirikunnan pohjoisosassa Onseongin maaseutukaupungin länsipuolella Kiinan rajalla Tumenjoen varrella.
Rautatie yhdistää kaupungin Tumenjoen vastarannalla sijaitsevaan kiinalaiskaupunkiin, Tumeniin.